हाउस ऑफ़ डेविड में अब तक…
मेरे साथ लड़ो!
-डेविड से कहना शक करने के लिए माफ़ कर दे। -नहीं!
तुम मेरा तख़्त हथियाने की फ़िराक में लगे हो।
-शादी के प्रस्ताव को ख़त्म करता हूँ। -नहीं। सॉल।
आप और मैं हमारे वंश के इकलौते दो लोग है जो जीवित बचेंगे।
हम इज़राइल की अकेली आशा हैं।
आपको मुझे राजा का ताज पहनाना होगा।
वे भाग रहे हैं।
विजय!
दैत्य संहारक!
पिताजी, इससे बढ़कर सम्मान का हकदार कोई नहीं।
मेरी तलवार अब तुम्हारी हुई।
शुक्रिया।
पहरेदारो!
दूरदृष्टा को बंदी बनाओ।
यह ख़त्म हो चुका है, सैमुअल।
नहीं, सॉल।
यह तो बस शुरू हो रहा है।
इतिहास आपको बताएगा कि सॉल वंश को
उसके शत्रुओं ने पराजित किया था।
कुछ दूसरे लोग आपसे कहेंगे
कि इज़राइल का कभी कोई राजा होना ही नहीं था।
और इसी कारण से, ईश्वर ने उसका त्याग किया।
लेकिन मैं आपको बताऊँगी
कि वह जो वंश अपने आप में बँटा हो, वो कभी टिक नहीं पाता।
और मेरे पिता को किसी बाहर वाले ने नहीं हराया था।
उन्हें हराने वाला घर का भेदी था,
उनका सबसे करीबी।
जिस पर उन्होंने भरोसा किया।
जिससे मैं प्यार करती थी।
आबनर, वह किस बात से चिंतित हैं?
महाराज की चिंता के कई कारण हैं।
तुमसे मिलकर उनकी सारी चिंता दूर हो जाएगी।
वह तुम ही हो, है न?
महाराज।
मैंने तुमसे स्नेह किया,
तुम पर विश्वास किया…
और फिर भी, तुमने मुझसे विश्वासघात किया।
महाराज, अब भी आपका वफ़ादार हूँ…
जैसा कि मैं हमेशा से था।
"वफ़ादार।"
क्या तुम वाकई वफ़ादार हो?
अब और कोई छल मत करो।
जो सच है वह बताओ।
क्या सैमुअल ने तुम्हें चुना है?
-महाराज, कृपया बैठ जाइए… -क्या उसने तुम्हें चुना?
बताओ मुझे?
-क्या सैमुअल ने तुम्हें चुना? -नहीं।
नहीं।
मुझे ईश्वर ने चुना है।
एक वर्ष पहले
गिबियाह का किला - इज़राइल की नई राजधानी
गिबियाह की जनता,
अपने राजा का स्वागत करो।
हाँ!
किश के बेटे, सॉल, जंग में जीत हासिल करके आपके पास वापस लौटकर आए हैं।
साथियो, ईश्वर ने एक बार फिर हम पर अपनी कृपा-दृष्टि बरसाई है।
और अभी इसे हमारे बीच राज़ रखना।
फिलिस्तीनियों द्वारा उनके दैत्य गोलायथ को हमारे सामने लाने के बावजूद।
मैं समझ गया।
और माँ, वह भी समझ जाएँगे।
हमने यह मजबूरी में किया।
तुम्हें निर्वासन से लौटा देखकर वह बहुत हैरान हो जाएँगे।
नहीं, उन्हें कब बताना सही रहेगा यह मैं तय करूँगी।
बस एक गुलेल की मदद से,
उसने एक पत्थर से उस शक्तिशाली दैत्य को धराशायी कर दिया!
अब, अगर ईश्वर के हमारे पक्ष में होने पर किसी को कोई भी संदेह हो,
तो उसके लिए यह एक संदेश है!
ईश्वर ने हमें विजय दिलाई है!
क्या तुम सब दैत्य संहारक से मिलना चाहोगे?
हाँ!
जूडाह कबीले का डेविड,
एक मामूली चरवाहा,
संगीतकार,
जो अब पूरे इज़राइल का नायक बन चुका है।
सामने आओ!
डेविड!
आज के दिन से, तुम्हें सॉल वंश में शामिल किया जाता है।
मैं अपनी बेटी का हाथ तुम्हारे हाथों में दूँगा।
और डेविड, तुम्हारी बहादुरी के इनाम के तौर पर,
मैं तुम्हें एक हज़ार सैनिकों का सेनापति बनाता हूँ!
डेविड!
मीखाल!
डेविड!
मीखाल!
-डेविड! -शुक्रिया।
दैत्य गिरकर मर जाते हैं और नाचीज़ कामयाबी की सीढ़ी चढ़ते हैं।
और हमारा क्या? हमने जो किया उसकी कीमत चुकाई जाएगी?
मैं लेन-देन का पक्का हूँ, बेटा।
जो मैं जानता हूँ, उसकी कीमत तो सोने के सिक्कों से भी बढ़कर है।
शुक्रिया।
डेविड!
हाउस ऑफ़ डेविड
अहिनोहम।
माँ।
-ख़ून बह रहा है। -मैं ठीक हूँ।
मुझसे ज़्यादा तो मेरी बहनों के बदन पर ख़ून है।
आओ।
एश्बाल।
इश।
मीराब।
तुम यहाँ कैसे आए?
-यह किस्सा कभी और सुनाऊँगा। -इश।
-मीखाल। -तुम वापस आ गए।
-तुम्हारे बाल। वह… -जोनाथन।
-…अलग लग रहे हैं। और… -बेहतर?
नहीं।
अलग लग रहे हैं।
पिताजी।
राजा की सदा ही जय हो।
मैं जानता हूँ मुझे सफ़ाई देनी होगी।
यहाँ आओ, बेटा।
मेरे गले लगो।
सफ़ाई बाद में देना।
मेरा परिवार फिर से एक हो गया!
सफ़ाई बाद में देना।
-मेरे बेटे! -माँ। मुझे माफ़ कर दीजिए।
कोई बात नहीं। हम सब सलामत हैं।
मैं अभी आया, पिताजी।
क्या बात है?
डेविड के भाई नेथानील की ख़बर आई है।
माफ़ कीजिए।
महाराज।
मैं जाकर डेविड को ढूँढती हूँ।
पहले जाकर नहा-धो लो।
-शायद तुम सही कह रही हो। -हाँ।
डेविड?
यह डेविड कौन है?
मुझे तुम्हें बहुत कुछ बताना है। बहुत कुछ।
अच्छा। वह चरवाहा याद है जो…
आप ठीक हैं।
सही सलामत।
किसी को ढूँढ रही हो?
तुम्हारे ठाठ देखो।
डेविड।
पर तुम्हारा ज़ख्म कैसा है?
मेरे ज़हन में अब भी तुम्हें वह भाला लगने की तस्वीर है।
सच कहूँ तो, मैंने इससे बेहतर आज तक महसूस नहीं किया।
तुम्हारी बात समझ रही हूँ।
ऐसा लग रहा है जैसे…
पूरी दुनिया बदल गई हो और हम उसके बीचोंबीच आ गए हों।
मेरे पिता की हालत बेहतर है।
मुझे लगता है ईश्वर ने एक बार फिर से मेरे परिवार को एक कर दिया है।
और फिर तुम हो।
हम हैं।
-हम, मीखाल। -हाँ।
हम।
डेविड।
जोनाथन। क्या बात है?
तुम ठीक तो हो?
मुझे अफ़सोस है मैं एक बुरी ख़बर लाया हूँ।
तुम्हारे भाई नेथानील को लेकर।
कुछ कहने की ज़रूरत नहीं, महान आत्मा।
कम से कम खा तो लो?
स्वयं परमपिता परमेश्वर मेरा पोषण करते हैं।
सैमुअल, तुमने राजा से विश्वासघात किया।
तुम जानते हो उसके बदले में मृत्यु दंड मिलता है।
पर हमारी जीत के बाद सॉल उदार महसूस कर रहे हैं, तो मैं…
मैं यह प्रस्ताव लेकर आया हूँ।
प्रायश्चित का दिन आने वाला है।
हमेशा की तरह, तुम उस दिन टैबनैकल में सॉल के बगल में खड़े होगे।
और तुम एक बार फिर सभी पुरोहितों और पूरे इज़राइल के सामने
उसका राज तिलक करोगे।
एनडोर के बेटे, आबनर…
तुमने बुराई के साये में जन्म लिया था, है न?
मैं उस जगह को छोड़ आया हूँ।
मुझे लगा था कि उस बुराई को तुम्हारी माँ को निगलते हुए देखना
उस घराने के लिए सही चेतावनी होगी जिसकी तुम सेवा करते हो।
उन्हें आगाह किया था।
हम जो होने देते हैं, वही बन जाते हैं।
उन्हें फिर से आगाह करो।
वरना जिस बुराई का साया सॉल पर है…
वह तुम्हें भी निगल लेगी।
मेरे राजकुमार।
केज़िया।
-मैं अभी रानी साहिबा को जगाती हूँ। -नहीं।
मेरे परिवार को मत बताओ।
मेरे पिता ने आख़िरकार चैन की साँस ली है। मैं उन्हें बेचैन नहीं करना चाहता।
मुझे देखने दीजिए।
मैं एक वैद्य को जानती हूँ। वह गिबियाह की पहाड़ियों में रहते हैं।
आपके परिवार की सेवा करने से पहले मुझे अक्सर चोट लग जाती थी
और उन्होंने एक से ज़्यादा बार मुझे मौत के मुँह से निकाला।
मुझे वहाँ ले चलो।
वह जो रहता है परमात्मा के रहस्यमय ठिकाने पर
उसे उस सर्वशक्तिमान की शरणागति में रहना होगा
अपने परों से वह तुम्हें ढँक लेंगे
और उनके पंखों ने नीचे तुम्हें मिलेगा आश्रय
मैं कहूँगा परमेश्वर से
मेरा आश्रय और मेरा संबल
मैं कहूँगा परमेश्वर से मैं कहूँगा परमेश्वर से
मेरा आश्रय और मेरा संबल
मैं कहूँगा परमेश्वर से मैं कहूँगा परमेश्वर से
मेरा आश्रय और मेरा संबल
गाथ शहर - फ़िलिस्तीन राज्य
महाराज, ऐशडॉड के बेटे, डेगानॉर पधार रहे हैं।
डेगानॉर।
शुक्र मनाओ कि तुम्हारे पास अभी भी तुम्हारा सिंहासन है।
इतने आदमियों की जान को ज़ाया करने का नतीजा भुगतना होता है।
हम सबको तुम्हारे पिता की मौत का शोक है।
-वह एक भले राजा थे। -अच्छा?
अभी हमें और भी अहम चीज़ों का शोक मनाना है।
हमें उन्हें हराना चाहिए था।
तुम्हारी रणनीति में खोट था, अकीश।
मेरे पास दैत्य थे।
तुम जिनके पीछे जाकर छिप गए।
जिसकी भारी कीमत चुकानी पड़ी।
यहाँ लड़ने के इरादा से आए हो?
मैं आया हूँ…
-अपनी बात कहने। -आज़ोर।
तो जो कहना है वह कहो।
तुम्हारा ख़याल सही था।
तुमने बस गलत हथियार इस्तेमाल किया था।
इस तलवार की धार देखो।
एक भी निशान नहीं है।
हिब्रू को हराने की कुंजी
कभी तुम्हारे दैत्य की विशालता या बल नहीं थी,
वह उसके हाथ की तलवार थी।
अब हम कांस्य युग में नहीं हैं। अब जीत या हार लोहे को ढालने पर निर्भर करती है।
जब तुमने गोलायथ के लिए वह तलवार बनाई,
तो समझ नहीं पाए थे कि तुमने क्या बनाया है।
ज़रा सोचो कि फ़िलिस्तीन सेना के
हर एक सैनिक के हाथ में ऐसी तलवार हो।
कोई हमारे सामने टिक नहीं पाएगा।
मैं यही बात कहना चाहता था।
तुम्हें आख़िरकार होश आ गया।
उस गहरे घाव को दिखाओ।
कल रात से बदतर है।
लोबान लेकर आओ।
आपका नाम पूछ सकता हूँ?
मैं हिराम हूँ।
वह मेरी पोती और सहायक, सारा है।
जब यह एक छोटी बच्ची थी तो पूरा दिन मेरे पीछे-पीछे घूमा करती थी,
मानव शरीर के बारे में सवाल पूछती रहती थी।
"यह ऐसा क्यों करता है और वह ऐसा क्यों करता है?"
बहुत तंग करती थी।
हम अभी घाव के भरने का इंतज़ार करेंगे। घाव को साफ़ करके पट्टी कर दो।
चिंता मत करो, यह बहुत कुशल है।
क्या मैं इसे नज़दीक से देख सकती हूँ?
मुझे डर है कि कहीं दादाजी से कोई चूक न हो गई हो।
अगर तुम्हें यह सही लगे।
मुझे सही लगता है।
केज़िया कहाँ है?
वह महल वापस चली गई।
तुम्हारी क्या राय है?
मुझे लगता है कि तीर की नोक अब भी तुम्हारे बदन में फँसी है।
इससे दर्द होगा।
अगर वह अंदर ही अटकी रही, तो ज़हर फैल जाएगा और…
तुम मर जाओगे।
कितनी जल्दी?
जल्द ही।
तुम्हारे हिसाब से क्या करना चाहिए?
यह एक यंत्र है जिससे मैं प्रयोग कर रही हूँ।
-वह मेरे अंदर भोंकना चाहती हो? -उतना भयानक नहीं है जितना लगता है।
तीर इसके काँटों के बीच फँसाकर मैं उसे खींचकर बाहर निकाल लूँगी।
पहले कभी किया है?
ख़ैर…
पहले कभी किसी इंसान पर आज़माया नहीं है।
जोनाथन, तुम्हारे पास मुझ पर यकीन करने की कोई वजह तो नहीं है,
पर मैंने इस यंत्र को सटीक बनाने में कई साल बिताए हैं,
मेरे भाई के ऐसे ही ज़ख्म से मरने के बाद।
यह तुम्हारी ज़िंदगी है।
अगर कोशिश करने दो, तो मैं इसे बचा सकती हूँ।
कोशिश करो।
ठीक है।
नहीं!
सभी आदमी,
भले आदमी,
अपने समय से पहले चले गए।
नेक काम और ईश्वर की सेवा करते हुए, और फिर भी मैं ज़िंदा हूँ और वे नहीं रहे।
और मैं…
मुझे यह भार दिया गया है…
कि उनके परिवारों को बताऊँ कि उनका अपना कभी लौटकर नहीं आएगा।
मैंने आज तक जो जंग लड़ी हैं, उनके सभी ज़ख्मों में से
किसी भी ज़ख्म ने ऐसा दर्द नहीं दिया है।
और इस बार…
शोक मनाने की बारी हमारे परिवार की है।
उसके आख़िरी शब्द तुम्हारे लिए थे, डेविड।
उसे तुम पर गर्व था।
जैसे कि मुझे है।
एलिअब।
मुझे तुम्हें कुछ बताना है।
यह क्या है?
योआब।
तुम किस सिलसिले में आए हो?
-हम शोक मना रहे हैं। -माफ़ कीजिए, जेसी।
लेकिन हम डेविड को महल वापस ले जाने आए हैं।
वापस ले जाने?
मेरी समझ में नहीं आ रहा।
तुमने इन्हें नहीं बताया?
क्या नहीं बताया?
राजा सॉल ने आपके बेटे को एक हज़ार सैनिकों की पलटन का शाही सेनापति बनाया है,
जिसमें मैं भी हूँ।
और तुम भी, एलिअब।
-एलिअब। -नहीं।
एलिअब।
एलिअब, मेरी बात सुनो। रुक जाओ!
एलिअब, तुम्हारा सेनापति आदेश दे रहा है।
-देखें वह मुझे कैसे रोकता है। -एलिअब!
योआब, रहने दो।
एलिअब, रुको! मेरी बात सुनो।
एलिअब। मेरी बात तो सुनो।
जैसे-जैसे तुम उठोगे, हम गिरेंगे,
-है न, छोटे? -मैंने यह नहीं चुना था।
फिर भी तुमने इसे मान लिया।
-वही कर रहा हूँ जो मुझसे कहा गया। -मैंने सालों तक जद्दोजहद की,
कि हमारे परिवार को उस भार से आज़ाद कर सकूँ, जो तुम लाए हो।
मैं जानता हूँ।
तो, मुझे मेरी ज़िम्मेदारी निभाने दो। तुम यह कबूल क्यों नहीं कर लेते?
क्यों?
तुम वजह जानना चाहते हो?
एलिअब।
इसलिए।
तुम्हारा नायक।
उठो।
इसे देखो। हमारा पराक्रमी सेनापति।
मैं बस…
एलिअब!
तुम एक नायक बनना चाहते हो?
खड़े हो और मुझसे लड़ो।
तुम अपनी गुलेल के बिना क्या करोगे, दैत्य संहारक?
एलिअब, मुझे माफ़ कर दो। मैं चाहता था…
डेविड, नीचे रहो।
योआब, उसे रोको।
चलो भी। मुझे आदेश दो, छोटे।
मुझे आदेश दो।
एलिअब!
तुम कोई योद्धा नहीं हो।
बस एक लड़के हो जिसका एक निशाना सही लग गया।
आज हमने अपने भाई को दफ़न किया।
तुम्हारे कमान संभालने के बाद, हम हज़ारों लोग दफ़नाएँगे।
तो, नहीं, मैं तुम्हारे पीछे नहीं चलूँगा।
एलिअब।
अब बहुत हुआ।
उसे छोड़ो।
यहाँ से जाओ!
आगे बढ़ो। जो करना है वह करो।
तुम तैयार हो?
गहरी साँस लो। शाबाश।
शाबाश।
मुझे नेयोमी के बारे में बताओ।
क्या?
नींद में बार-बार उसका नाम ले रहे थे।
-जोनाथन। -क्या?
मुझे उसके बारे में बताओ।
मैं उसे चाहता था।
उस समय मैं बस बीस साल का था।
मिकमैश में अपनी पहली जंग में जीतकर आया था।
पर जब मैं गया हुआ था, तो उसका पूरा परिवार बीमारी की चपेट में आ गया।
जब मैं वापस लौटा, तो पता चला कि उसे दफ़ना दिया गया है।
मुझे हमेशा से यह पछतावा रहा कि मैं उसके साथ नहीं था।
मुझे अफ़सोस है।
यह दोबारा डालना होगा।
कुछ महसूस हो रहा है।
मेरी बच्ची।
मुझे तुम्हारी चिंता होती है, अहिनोहम।
क्यों? मैं ज़ंजीरों में जकड़ी हुई और अकेली नहीं हूँ।
तुम्हें यकीन है?
मैं यहाँ बहस करने नहीं आई।
तो तुम यहाँ क्यों आई हो?
सैमुअल।
सॉल ने एक बड़ी जीत हासिल करके ख़ुद को पाप से मुक्त किया है।
गलतियों का प्रायश्चित किया है।
क्या ईश्वर को यह नहीं दिखता?
ईश्वर सब देखते हैं।
हमारी अंदर की गहराइयों तक को भी।
सिर्फ़ इसलिए कि बाहर एक बड़ी जीत हासिल की गई है,
इसका मतलब यह नहीं कि जो अंदर की जंग है वह जीत ली गई है।
यह कह रहे हो कि सॉल नहीं बदला है?
मैं कुछ भी नहीं कह रहा हूँ।
वह मेरा काम नहीं है।
जब मैं छोटी थी,
तो हमारा गाँव एक भयानक तूफ़ान की चपेट में आ गया था।
मेरी प्यारी बहन…
हमें वह नदी किनारे मिली।
बाढ़ में बह गई थी, और उसकी साँसें भी नहीं चल रही थीं।
तब…
मैंने दुआ की।
मैंने…
मैंने दुआ की।
और फिर एक चमत्कार हुआ, उसने साँस ली और मौत के मुँह से लौट आई।
अगर ईश्वर…
ऐसा कर सकते हैं,
किसी को अपने पास बुलाकर…
फिर उन्हें वापस दे सकते हैं,
तो यकीनन, वह इसे भी ठीक कर सकते हैं।
वह कर सकते हैं।
लेकिन उन्होंने ऐसा किया नहीं है।
एश्बाल।
मैं बाद में आऊँ?
नहीं। क्या हुआ?
तुम चौपड़ खेलना चाहोगे?
ज़रूर।
क्यों नहीं?
तुम शराब लोगे?
नहीं, उसे पीकर दिमाग़ काबू में नहीं रहता।
इश…
तुम्हें क्या हो गया है?
मैं तुम्हें सब बताऊँगा, मीराब।
बस थोड़ा वक़्त दो।
कम से कम यह तो बता दो।
क्या मेरा बाग़ी भाई कभी वापस आएगा?
बग़ावत कई तरह की हो सकती है।
तो मेरा मज़ेदार भाई?
तुम्हारे बिना कोई ठिठोली नहीं होती थी।
मैं अब भी यहाँ हूँ, मीराब।
अब, खेलो।
तुम्हारी चाल है।
तो, मैंने सुना कि पिताजी ने तुमसे शादी करने का मौका छीन लिया।
-तुमने सही सुना है। -जूडाह का जॉर्डन।
सच में?
वह इतना बुरा नहीं है।
अच्छा? मीराब को मोहब्बत हो गई थी?
नहीं, मोहब्बत नहीं हुई थी।
मैं उसे जानती नहीं थी।
लेकिन उसे पसंद करती थी।
और एक पल के लिए अच्छा लगा था।
एक शरीफ़ आदमी के साथ ज़िंदगी बिताने का ख़याल।
शायद, ख़ुश रहने का भी।
ख़ुश।
वह भी तुम?
है न? मुझे बेहतर पता होना चाहिए था।
वह सब मेरे लिए नहीं था।
वह मीखाल के लिए था।
शायद उसकी ठोस वजह भी है।
वह वाकई लाजवाब है।
और मैं हमेशा सब कुछ बिगाड़ देती हूँ।
मैं इसी के लिए मशहूर हूँ।
ऐसा क्यों करती हो?
ख़ुद को नीचा क्यों दिखाती हो?
शायद जोनाथन और मीखाल को सब कुछ इसलिए मिल जाता है
क्योंकि उन्हें यकीन है कि वे उसके हकदार हैं।
जबकि तुम और मैं
इस यकीन से जकड़े हुए हैं कि हम हमेशा से किसी लायक नहीं थे।
हम लायक हैं, मीराब, हमेशा से थे।
और अगर तुम सच में ऐसा मान लो,
तो तुम क्या माँगोगी?
सैमुअल।
मुझे इस पल का बेसब्री से इंतज़ार था।
तुम कौन हो?
मैं कौन हूँ?
मैं डोएग हूँ,
एक एदोमी,
पर तुम मेरे लिए कोई अनजान नहीं हो।
मुझे ईश्वर-नियुक्त का नाम पता लगाने की ज़िम्मेदारी सौंपी गई है।
भले ही तुम्हारी जान लेनी पड़े, जैसे कि तुम्हारे शिष्य की जान ली थी।
उसका नाम क्या था?
तुम्हारे शिष्य का?
मुझे तो बस उसकी चीखें याद हैं।
उसका नाम सिलास था।
सिलास।
मुझे बताओ, क्या यह सच है कि तुमने कभी अपने बाल नहीं काटे?
क्या यह तुम्हारे…
ईश्वर के लिए पवित्र है?
शायद हमें यहीं से शुरुआत करनी चाहिए।
एक और नाम भी है।
एक और नाम जिसे तुम अक्सर अपने सपनों में देखते हो….
टिम्नाह।
क्या?
तुमने क्या कहा?
टिम्नाह।
तुम्हारी माँ का नाम।
पता है, तुम मेरे और परमेश्वर के लिए
उतने भी अनजान नहीं हो जितना कि तुम्हें लगता है।
जब तुम्हारी माँ, टिम्नाह,
तुम्हारे पिता के हाथों से मारी गई थी,
तो तुम डरकर छुप गए थे।
है न?
सीढ़ियों के नीचे?
तुम्हें यह कैसे पता?
और उसके बाद, तुमने कुछ और महसूस किया था, है न?
ऐसी जिज्ञासा की लौ जो आज भी जलती है।
वह तुम्हारे अंदर जलती है।
और उसी के साथ, मौत से तुम्हारी आसक्ति की शुरुआत हुई।
ईश्वर तुम्हें उस अंधेरी जगह से उबार सकते थे।
पर तुमने उन्हें अपनाने से इनकार कर दिया और उससे ज़्यादा गहरे अंधेरे में लौट गए,
तो इसलिए,
डोएग, टिम्नाह के बेटे,
एक एदोमी।
मुझे तुम्हारी मदद करने की इजाज़त दो।
मैं कहाँ हूँ?
यह कौन सी जगह है?
तुम उस मौत की क़ैद में बंद हो, जो तुमने कई लोगों को दी।
और तुम वहीं पर रहोगे।
ईश्वर ने हमें जीत हासिल करने की ताक़त दी
और वरदान के रूप में हमें एक नया बेटा और सूरमा दिया।
एक मामूली चरवाहा,
जैसे कि मैं हुआ करता था।
हाँ।
यह वाकई एक बड़ी जीत थी।
पर क्या तुम्हें वाकई लगता है कि डेविड एक सेना की कमान संभाल पाएगा?
डेविड के ज़रिए हमारी प्रजा को एकजुट करना अक्लमंदी होगी।
वह उनका चहेता है।
वह उनको हौसला देता है।
-वह मुझे हौसला देता है। -तुम उन्हें हौसला देते हो।
तुम।
शायद इंतज़ार करना ही समझदारी होगी।
"इंतज़ार करना"?
शादी का ऐलान।
डेविड को ख़ुद को साबित करने का थोड़ा और वक़्त देना बेहतर होगा।
"ख़ुद को साबित"?
एक दैत्य को मारने के बाद भी?
तुम मीखाल को तो एड्रियल के बेटे से ब्याहने को तैयार थीं,
बिना उसके ख़ुद को साबित किए।
एड्रियल एक ताक़तवर नेता है और उससे रिश्तेदारी बनाना एक ज़रूरी कदम था।
डेविड तो…
एक मामूली आदमी की नाजायज़ औलाद…
अहिनोहम, मैं अपना फ़ैसला कर चुका हूँ।
मुझे चुनौती क्यों दे रही हो?
हमें और शराब नहीं चाहिए।
तुम जा सकती हो।
अगर तुम्हें डेविड पर भरोसा नहीं है…
तो मुझ पर भरोसा नहीं है।
बेशक, मुझे आप पर भरोसा है।
आओ।
मेरे पास बैठो।
महाराज, आपको चलकर कुछ देखना चाहिए।
क्या बात है, आबनर?
ख़ुद ही देख लीजिए।
यह किसी को जवाब नहीं दे रहा है।
मुझे डर है कि यह भी आप की तरह फँस गया है।
सैमुअल कहाँ है?
वह भाग गया।
डोएग को दूरदृष्टा को धमकाने के लिए किसने कहा था?
और मुझे इस बात की जानकारी क्यों नहीं दी गई?
मुझे लगा था कि वह जोखिम ज़रूरी नहीं है।
उसमें न पड़ना ही बेहतर होगा।
फ़ौरन सैमुअल को ढूँढो।
डेविड, चिंता मत करो।
उसके हाथ तुम्हारे चेहरे से ज़्यादा दर्द कर रहे होंगे।
एलिअब, क्या तुम अपने भाई से कुछ कहना चाहते हो?
वह जोनाथन की तलवार है।
हाँ। यह उसने मुझे दी थी।
आवा।
मेरे लिए भेड़ों का ध्यान रखना।
और दादा जी का भी।
मैं वादा करती हूँ।
तुम कब वापस आओगे?
मुझे राजा के परिवार में शामिल कर लिया गया है।
मतलब, कुछ समय के लिए नहीं आओगे।
मैं राजकुमारी मीखाल से शादी करने वाला हूँ।
हमारे रिश्ते के ज़रिए, मैं शांति से राजगद्दी पर अपनी जगह पा सकूँगा।
काश यह साकार हो जाए।
डेविड, मुझे कभी यकीन नहीं था कि इज़राइल का कोई राजा होना चाहिए।
लेकिन अगर ईश्वर की यही इच्छा है, तो मुझे ख़ुशी है
कि वह राजा तुम होगे।
मुझसे वादा करो…
तुम सलामत रहोगे।
परमेश्वर मेरे साथ हैं।
परमेश्वर तुम्हारे साथ हैं।
तैयार हैं, सेनापति?
यह लो।
शुक्रिया। मुझे अभी तक इसकी आदत नहीं हुई है।
अलविदा, पिताजी।
"सेनापति डेविड।"
सुनने में अच्छा है।
डेविड?
यह तुम्हारा घोड़ा है?
मुझे लगता है कि तुम्हारी नई कमान में
कई हसीनाओं का ध्यान मुझ पर जाएगा।
-तुम पीछे बैठना चाहोगे? -अगर तुम कहोगे तो।
नहीं।
हम पैदल चलेंगे।
चलो।
जाओ।
-तुम पैदल जाना चाहते हो? -हाँ, मैं पैदल जाना चाहता हूँ।
मीराब।
तुम्हारे आने की उम्मीद नहीं थी।
-मुझे नींद नहीं आ रही थी। -तुम वाकई मेरी ही बेटी हो।
आओ, बैठो।
वाइन पियोगी?
नहीं। इसे पीकर दिमाग़ काबू में नहीं रहता।
हाँ, इसीलिए तो पीते हैं, है न?
किस बात से परेशान हो?
जंग के बुरे सपने सता रहे हैं?
नहीं, मैं…
जब आपने मुझसे वह ज़िंदगी छीनी…
मेरी शादी तोड़कर…
तो मेरा दिल बहुत टूट गया था।
आपने देखा होगा कि मैं कितनी ख़ुश थी।
मेरी प्यारी बच्ची।
पता है…
मैं अपने आपे में नहीं था।
मैं जानती हूँ।
और इसीलिए मैं आपसे कुछ माँगने आई हूँ।
एक ऐसा तरीका है जिससे मैं इस राज्य और इस घराने की
सेवा कर सकती हूँ।
आपका घराना, महाराज।
अगर मैंने इज़राइल के राजा का अनादर किया…
तो वह इज़राइल के ईश्वर का अनादर करना होगा।
मुझे डर है कि यह तलवार शापित है।
मुझे यह राजा के आसपास नहीं चाहिए।
तुम इसे नॉब ले जाओ।
इसे बाकी पवित्र चीज़ों के साथ छिपा देना, अच्छा?
जी, सेनापति।
किसी से कुछ मत कहना।
जाओ।
नॉब - पादरियों का शहर
सलाम, बाबा।
सलाम, मेरे बेटे।
यह क्या है?
ऐसी चीज़ जो किसी की नज़र में नहीं आनी चाहिए।
सलाम।
तुम्हारी हालत काफ़ी बेहतर है।
कैसा महसूस कर रहे हो?
यह यहाँ क्या कर रहा है?
केज़िया को बहुत चिंता हो रही थी।
घबराओ मत। मैं तुम्हारा राज़ छुपाकर रखूँगा।
एश्बाल पूरी रात तुम्हारे पास बैठा रहा,
तुम्हारा बुखार कम होने के इंतज़ार में।
हाँ, शायद यह मेरे मरने का इंतज़ार कर रहा होगा।
देखा, मैंने तुमसे कहा था। यह कभी मुझ पर भरोसा नहीं करेगा।
क्या मेरे भाई ने रात भर तुमसे मीठी बातें की?
-वह इसका ख़ास हुनर है। -बस तुम्हारी बातें करता रहा।
आपने अपने परिवार के लिए कितना किया है।
मुझे अब महल वापस जाना चाहिए।
धीरे से।
-मैं ठीक हूँ। शुक्रिया। -यहीं पर रुको।
मेरी जान बचाने का शुक्रिया।
और…
मेरे साथ रहने के लिए।
यह…
ज़ाहिर है कि तुम पूरी तरह से ठीक नहीं हुए हो।
सारा, शायद तुम्हें राजकुमार की निजी उपचारक के तौर पर
हमारे साथ महल चलना चाहिए?
मुझे नहीं पता कि…
मैं तुम्हारी देखभाल और इलाज का
शुक्रगुज़ार रहूँगा।
माफ़ करना, पर यह मेरा घर है। यहाँ मेरी ज़रूरत है।
बेशक।
मैं सफ़र के लिए कुछ चीज़ें ले आती हूँ।
मुझे कोशिश करनी ही पड़ी।
मुझे ख़ुशी हुई कि तुमने फिर से एक औरत की तरफ़ देखा।
डेविड! बहुत-बहुत शुक्रिया।
रास्ता दो।
तुम ठीक तो हो?
पिताजी ने सबको सिंहासन कक्ष में इकट्ठा किया है।
एक ख़ास घोषणा होने वाली है।
चलो।
महाराज,
मुझे घर वापस जाने और अपने भाई की मौत का शोक मनाने की इजाज़त देने के लिए शुक्रिया।
डेविड, मुझे तुम्हारे वापस आने पर बहुत ख़ुशी हो रही है।
क्या अब तुम इस राजघराने का हिस्सा बनने को तैयार हो?
सैनिकों का सेनापति बनने को?
अपने राजा की सेवा में अपना पूरा जीवन समर्पित करने को?
मेरा मन साक्षी है कि यही मेरी सही जगह है।
मैं तुम्हारा वचन स्वीकार करता हूँ। और एक तोहफ़े के तौर पर…
मैं बदले में अपनी प्यारी बेटी का हाथ तुम्हारे हाथ में देना चाहता हूँ।
मीराब।
संवाद अनुवादक श्रुति शुक्ला
रचनात्मक पर्यवेक्षक शुक्ला